Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: joggal összefüggésben eredményez alkotmányos visszásságot, ellentétes a 64/1994. (IV. 30.) Korm. rendelet 57. §
Paragraph Index: 358

(1) bekezdésében biztosított legmagasabb szintű testi és lelki egészséghez való alkotmányos jogával összefüggésben eredményez visszásságot. A közösségi szálláson a külföldi állampolgárok mellett a dolgozók egészsége fokozott igénybevételnek, az összezártságból adódó feszültségek, illetve a közegészségügyi állapotok következtében testi épsége és egészsége is közvetlen veszélynek volt kitéve, azonban veszélyességi pótlékban nem részesültek. Ez a tény a dolgozóknak az Alkotmány 70/B. § (3) bekezdésében biztosított a végzett munka mennyiségének és minőségéhez megfelelő jövedelemhez, továbbá az Alkotmány 70/D. § (1) bekezdésében biztosított legmagasabb színtű testi és lelki egészséghez való jogával összefüggésben okoz alkotmányos visszásságot. XVII. Az intézkedés vizsgálata kapcsán az állampolgári jogok országgyűlési biztosa felhívta a figyelmet, hogy hatásköre nem terjed ki arra, hogy valamely nem kívánatos társadalmi jelenség visszaszorítására igénybe vehető eszközök célszerűségét, illetve hatékonyságát elemezze. Ezért nem vizsgálta, hogy a közösségi szállások elhagyásához való jog korlátozása miként befolyásolja az Intézkedés bevezető részében említett idegenrendészeti kényszerintézkedések végrehajtásának hatékonyságát. XVIII. Az Intézkedés 1. pontja értelmében a közösségi szálláson elhelyezett azon külföldiek részére, akik személyazonosságukat nem tudják igazolni, az ideiglenes tartózkodásra jogosító igazolást „bemondásuk” alapján kellett kiállítani. Az Itv. 51. § értelmében az idegenrendészeti ügyekben az államigazgatási eljárás általános szabályairól szóló 1957. évi IV. törvény (a továbbiakban: Áe.) rendelkezéseit az Itv.-ben meghatározott eltérésekkel kell alkalmazni. A 64/1994. (IV. 30.) Korm. rendelet 25. §-a alapján az ideiglenes tartózkodásra jogosító igazolás fogalmilag az Áe. 50. § szerinti hatósági bizonyítvány, így kiadására — az Áe. 49. §-ára figyelemmel — az Áe. 26. § (1)—(4) bekezdéseinek rendelkezéseit is alkalmazni kell. Az állampolgári jogok országgyűlési biztosa megállapította, hogy amennyiben a külföldi személyazonossága más módon nem állapítható meg, egyéb bizonyíték hiányában, az ideiglenes tartozkodásra jogosító igazolást nyilatkozata is kiállítható. XIX. Az Itv. 43. § (1) bekezdése szerint a kijelölt helyen való tartózkodást azzal a külföldivel szemben lehet elrendelni, aki nem törvényesen tartózkodik az országban, illetve személyazonosságát, illetve tartózkodásának törvényességét nem tudja igazolni. Figyelemmel arra, hogy az Alkotmány 58. § (1) bekezdésében biztosított szabad moz- 1999/79/II. szám gás és tartózkodás hely szabad megválasztásához való jog a külföldieket csak törvényes magyarországi tartózkodásuk esetén illeti meg, a kijelölt tartózkodási hely elrendelésének lehetősége kapcsán a vizsgálat nem észlelt alkotmányos visszásságot. Az emberi jogok és az alapvető szabadságok védelméről szóló, Rómában, 1950. november 4-én kelt Egyezmény és

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes